Iohannis la Casa Albă
Preşedintele Klaus Iohannis face, marţi şi miercuri, o vizită de lucru în Statele Unite ale Americii. Iohannis va fi primit la Casa Albă de preşedintele SUA, Joe Biden.
Biden și Iohannis vor discuta în special despre situaţia din Ucraina şi din bazinul Mării Negre, dar și despre întărirea securităţii în spaţiul euroatlantic. Ca fapt divers, Klaus Iohannis va primi premiul Distinguished International Leadership Award pentru anul 2024 (în traducere ”Premiul pentru Conducere Internațională Remarcabilă”, acordat de Consiliul Atlantic din SUA ca o recunoaştere a carierei sale şi a rolului său de lider transatlantic şi european.
Premiat de președintele american
Iohannis este primul şef de stat european onorat cu această distincţie. Preşedintele Biden îi va mulţumi lui Iohannis pentru găzduirea de militari americani în România şi va recunoaşte multiplele contribuţii pe care România, ”un aliat necondiţionat al NATO, le-a avut la securitatea pe Flancul Estic al NATO, în special în regiunea Mării Negre”, a transmis Casa Albă.
Cei doi lideri vor sărbători cea de-a 20-a aniversare a României ca membru al Alianţei NATO, arată Casa Albă, într-o declaraţie transmisă de secretarul de presă Karine Jean-Pierre.
Potrivit sursei citate, preşedintele Biden îi va mulţumi lui Iohannis pentru găzduirea de militari americani în România şi va recunoaşte multiplele contribuţii pe care România, ”un aliat necondiţionat al NATO, le-a avut la securitatea pe Flancul Estic al NATO, în special în regiunea Mării Negre”.